**«Сүт бездерін пальпациялау»**

|  |  |  |
| --- | --- | --- |
| **№** | **Қадам** | **Әрекет алгоритмі және орындау критерийлері** |
|
| 1. | Науқаспен байланыс орнатыңыз | Науқаспен алғашқы байланыс орнатты - амандасып, өзін таныстырды; науқастың атын сұрады; осы уақытта ол оңтайлы қашықтықты орната алды. Науқасқа тексерудің мәнін түсіндірді. Медициналық манипуляция жүргізуге ауызша келісім алды. |
| 2. |  Гигиеналық әдіспен қолды өңдеу | Қолды жуу ережесін қатаң сақтай отырып жуды, екі қолына стерильді бір реттік қолғапты киді. |
| 3. | Керекті ауру анамнезін жинау: | Қажетті анамнезді жинады: шағымдары, соңғы етеккірдің бірінші күнін, барлық жүктілік жағдайының нәтижесін, босану туралы мәліметтер алды.  |
| 4. | Бездің қалыптасу деңгейін бағалау. | Науқастың сүт бездерін отырған қалпында, қолдары кеуде тұсында төмен қарап бос тұрады.Сүт безінің түрін, олардың симметриялығын, көлемін, өлшемін, тері жабындыларының (ісіну, гиперемия) жағдайын, тері тыртығының бар жоғын, қатпарлануын, ісінуін, пигментациялануын, емшек ұшында бөлінділердің бар жоғын тексерді. Терінің немесе емшектің тартылуын анықтау үшін әйелге қолын жоғары көтеруін сұрады. Осы техниканың көмегімен дәрігер кейбір пальпацияланбайтын ісіктерді анықтады. Емшекті тексеру кезінде 1) емшектің орнының өзгеруін; 2) оның радиусының біреуінің қысқаруын ареоланың деформациясын атап өтті. |
| 5 | Науқастың сүт бездерін отырған қалпында пальпациялау | Науқастың сүт бездерін отырған қалпында пальпациялады, қолдары кеуде тұсында төмен қарап бос тұрады. Пальпациялау төрт немесе үш жұмылған саусақтардың ұштарымен жүргізіледі. Үлкен саусақ пальпациялауға қатыспайды. Алдымен емшектің бетінен сипап қарау жүргізіледі, саусақ ұштарын сүт бездеріне терең енгізбейді, бұл тері астында орналасқан үлкен емес жаңа түзілістерді анықтауға мүмкіндік береді. Содан соң терең сипап қарады, сол кезде саусақ ұштарын терең қабырғаға дейін енгізді. Пальпациялау бұғана сүйегінен бастап, қабырғаның төменгі жиегіне дейін және кеудеден бұлшық ет асты сызығына дейін, оған қоса қолтық астынан да жүргізіледі, бұл жерде лимфо түйіндерінің ұлғаюын анықтауға болады. |
| 6 | Квадрат әдісімен сүт бездерін пальпациялау.Серіппе әдісімен сүт бездерін пальпациялау. | **Квадрат әдісімен сүт бездерін пальпациялау:** емшек ұшынан бастап шеткері периферияға қарай келесі кезекпен жүргізіледі:а) сыртқы-жоғарғы квадрантб) сыртқы -төменгі квадрантв) ішкі-төменгі квадрантг) ішкі-жоғарғы квадрант**Серіппе әдісімен сүт бездерін пальпациялау:** сүт бездерін сипап қарағанда серіппе бойынша жан-жағынан ортаға қарай төмен қараған түрінде, қолтық астынан бастап, емшек ұшына дейін жүргізді. Саусақ ұштарымен дөңгелек қозғалыс жасай отырып, емшек ұшына қарай пальпациялады. |
| 7 | Эмоционалды басымдылықты төмендету | Науқасқа көңілі тыныш болу үшін, көңіл-күйін көтеретін қолдау сөздерін қолданды. |
| 8 | Емшек ұшы мен оның айналасындағы аймақты қарау | Емшек ұшын қараған кезде оның көлеміне және түсінің өзгеруіне, тартылып тұрғанына, сулану бар-жоғын, ирелену немесе сызаттар бар-жоғына назар аударды. Емшек ұшы мен оның айналасындағы аймақты сипап қарады, өйткені, осы аймақта ісік болуы мүмкін. Соңында емшек ұшын мұқият түрде үлкен және сұқ саусақпен басып қарау арқылы сұйықтық бар-жоғын немесе оның сипатын анықтады. |
| 9 | Қолтық асты лимфа түйіндерін пальпациялау | Қолтық асты лимфа түйіндерін пальпациялады. Бұл сүт бездерінің сыртқы квадратын сипап қараумен бір мезгілде жасалады. Содан соң бұғана үсті лимфа түйіндері (бұғана үсті шұңқырындағы) және иық бұлшықет маңында орналасқан мойын лимфа түйіндері, мойынның алдыңғы бетіндегі көрінетін қос валик тәрізді, төс асты шұңқырынан шығып, желкенің емшек ұшы тәрізді өсінді сүйектерінің әр жағынан пальпациялады. |
| 10. | Барлық қолданылған құралдарды утилизациялау контейнеріне тастау және науқасқа зерттеу қорытындысын беру. | Қолғапты шешіп қалдықтарға арналған контейнерге салды. Қолын сабынмен жуып, сүлгіге сүртті.Дағдыға түсініктеме берді және ақпараттандырды.  |